APSTIPRINĀTS

ar SIA “Jēkabpils reģionālā slimnīca”

26.05.2023. valdes lēmumu Nr.1

(protokols Nr.15)

**Nekustamā īpašuma Artilērijas iela 18, Jēkabpils, Jēkabpils novads,**

**kadastra numurs 56010011603, izsoles noteikumi**

* + 1. **I. Vispārīgie jautājumi**

1. Šie noteikumi nosaka kārtību, kādā tiks rīkota nekustamā īpašuma Artilērijas iela 18, Jēkabpils, Jēkabpils novads (kadastra Nr. 56010011603, turpmāk arī – Objekts vai Īpašums, pārdošana izsolē. Izsole tiek organizēta saskaņā ar Publiskas personas finanšu līdzekļu un mantas izšķērdēšanas novēršanas likumu, Civillikumu, Publiskas personas mantas atsavināšanas likumu, un ārkārtas dalībnieku sapulces 12.09.2022. lēmumu (protokols Nr.5) “Par nekustamā īpašuma Artilērijas ielā 18, Jēkabpilī, Jēkabpils novadā, kadastra Nr. 56010011603 atsavināšanu”

2. Izsoli organizē un rīko ar ir SIA “Jēkabpils reģionālās slimnīca” (turpmāk tekstā – Slimnīcas) valde lēmumu apstiprinātaizsoles komisija.

3.Izsoles mērķis ir gūt pēc iespējas lielākus ienākumus, pārdodot Objektu, un tādā veidā nodrošināt Slimnīcas ekonomiskās finansiālās intereses pārdošanas procesā.

4. Nekustamais īpašums nav nepieciešams SIA “Jēkabpils reģionālā slimnīca” tās funkciju veikšanai.

**II. Nekustamais īpašums**

5. Atsavināmais nekustamais īpašums: Artilērijas iela 18, Jēkabpils, Jēkabpils novads, ar kadastra numuru 56010011603, sastāv no viena zemes gabala 7905 kvm platībā uz kura atrodas trīs ēkas:

- slimnīca (kadastra apzīmējumu 5601 001 1603 001), 2761,5 kvm, nesošās konstrukcijas apmierinošā stāvoklī, pārējās, neapmierinošā,

- ēdnīca (kadastra apzīmējumu 5601 001 1603 002) 778,5 kvm; nesošās konstrukcijas apmierinošā stāvoklī, pārējās, neapmierinošā,

- garāža (kadastra apzīmējumu 5601 001 1603 003), 114,8 kvm, apmierinošā stāvoklī, ir elektroapgāde

6. Ēku uzcelšanas, ekspluatācijas uzsākšanas gads – 1987. gads.

7. Nekustamais īpašums ir reģistrēts Jēkabpils pilsētas zemesgrāmatas nodalījumā Nr.780 uz īpašnieka SIA “Jēkabpils reģionālā slimnīca”, reģistrācijas Nr. 50003356621, vārda.

8. Īpašums atrodas Jēkabpils pilsētas Krustpils krasta Artilērijas ielas industriālās apbūves rajonā. Piekļūšana pie zemes īpašuma iespējama pa Artilērijas ielu ar asfalta segumu.

9. Inženierkomunikācijas: elektroapgāde, ūdensvada un kanalizācijas pieslēgums šobrīd nedarbojas.

**III. Objekta cena**

10. Objekta nosacītā cena, kas ir izsoles sākotnējā cena, ir noteikta **52 000 EUR** (piecdesmit divi tūkstoši *euro* un 00 centi).

**IV. Izsoles norises vieta un laiks**

11. Izsole notiks **2023.gada 18.jūlijā plkst.10:00,** Stadiona iela 1, Jēkabpils, Slimnīcas Ambulatorās nodaļas ēkā, 4.stāvā, valdes priekšsēdētāja kabinetā.

 **IV. Izsoles organizēšana un izsoles norises kārtība**

12. Izsoles veids – atklāta, mutiska izsole ar augšupejošu soli.

13. Paziņojums par izsoli tiek publicēts oficiālajā izdevumā “Latvijas Vēstnesis”, reģionālajos laikrakstos “Brīvā Daugava” un “Ceturtdiena”, un Slimnīcas interneta mājas lapā [www.jrslimnica.lv/izsole](http://www.jrslimnica.lv/izsole)

14. Pieteikumu par piedalīšanos Izsolē jāiesniedz līdz **2023. gada 17.jūlija, plkst. 12:00,** vienā no šādiem veidiem:

14.1. nosūtot pa pastu uz adresi: SIA „Jēkabpils reģionālā slimnīca”, Andreja Pormaļa iela 125, Jēkabpils, Jēkabpils novads, LV-5201

14.2. iesniedzot klātienē: Stadiona iela 1, Jēkabpilī, Jēkabpils novads, Poliklīnikas ēkas 4.stāvā, valdes biroja vadītājai;

14.3. iesniedzot elektroniski, parakstītu ar drošu elektronisko parakstu, kas satur laika zīmogu uz adresi: info@jrslimnica.lv

ar norādi *“Pieteikums izsolei”*

15. Personai, kura vēlas piedalīties izsolē, līdz reģistrācijai **jāiemaksā**:

- nodrošinājums 10% apmēra no izsolāmā objekta nosacītās cenas, tas ir, 5200,00 EUR (pieci tūkstoši divi simti *euro* un 00 centi) :

- un dalības maksa 50,00 *EUR* (piecdesmit *euro* un 00 centi) apmērā, veicot bezskaidras naudas norēķinu.

Pārskaitījuma rekvizīti:

Saņēmējs: SIA “Jēkabpils reģionālā slimnīca”, reģ. Nr. 50003356621

Banka: AS SEB banka

Kods: UNLALV2X

Konts: LV22UNLA0009003467368

Maksājuma mērķis: Izsoles nodrošinājums, izsoles dalības maksa.

16. Nodrošinājums tiek ieskaitīts pirkuma maksā uzvarējušajam dalībniekam. Izsoles dalībniekiem, kuri piedalījušies izsolē un nav nosolījuši Objektu, iemaksātais nodrošinājums tiek atgriezts atpakaļ - pārskaitīts uz kredītiestādes kontu, kura numurs norādīts norēķinu rekvizītos.

17. Izsoles dalības maksa netiek atgriezta.

18. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 15.punktā minēto nodrošinājumu un dalības maksu.

19. Izsoles dalībniekiem (juridiskai personai), kura vēlas pieteikties (reģistrēties) uz uzsoli, jāiesniedz šādi dokumenti:

19.1. pieteikums par piedalīšanos izsolē (1.pielikums);

19.2. spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

19.3. attiecīgās institūcijas lēmumu par nekustamā īpašuma iegādi;

19.4. kvīts par nodrošinājuma un dalības maksas samaksu;

20. Izsoles dalībniekam (fiziskai personai) jāiesniedz šādi dokumenti:

20.1. pieteikums par piedalīšanos izsolē (1.pielikums);

20.2. kvīts par nodrošinājuma un dalības maksas samaksu.

21. Dalībniekiem vai to pārstāvjiem jāuzrāda personu apliecinošs dokuments.

22.Ar minēto dokumentu iesniegšanu uzskatāms, ka izsoles dalībnieki piekrīt Izsoles komisijas veiktajai personu datu apstrādei un apliecina ka uzņemas atbildību par iesniegto dokumentu patiesumu.

23.Izsoles dalībnieki tiek reģistrēti izsoles reģistrācijas žurnālā atbilstoši pieteikumu iesniegšanas (saņemšanas) secībai.

24. Izsoles dalībnieks netiek reģistrēts, ja:

-vēl nav iestājies vai jau beidzies izsoles dalībnieku reģistrācijas termiņš;

- nav iesniegti vai uzrādīti visi Noteikumos noteiktie dokumenti;

- nav tiesību piedalīties, pārstāvēt pretendentu.

25. Izsoles komisijas sekretāre dalībnieku pieteikumus reģistrē žurnālā ierakstot šādas ziņas:

25.1. dalībnieka kārtas numurs;

25.2. vārds un uzvārds, personas kods vai juridiskās personas pilns nosaukums un reģistrācijas numurs;

25.3. deklarētā dzīvesvietas adrese vai juridiskā adrese;

25.4. atzīme par nodrošinājuma un dalības maksas samaksu;

 25.5. atzīmi par to vai pretendents tika vai netika pielaists pie izsoles un nepielaišanas iemesls.

26. Izsoles gaita tiek protokolēta.

27. Izsoles kārtība:

27.1. Komisija paziņo pretendentiem par to pielaišanu vai nepielaišanu pie izsoles. Ja pretendents netiek pielaists pie izsoles, tam tiek atmaksāts samaksātais nodrošinājums. Komisija paziņojumā par nepielaišanu pie izsoles norāda iemeslus.

27.2. Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.

28. Dalībniekam, kurš nav ieradies uz izsoli un nosolītājam, nokavējot noteikto samaksas termiņu, netiek atmaksāts nodrošinājums.

29. Izsoli vada izsoles komisijas priekšsēdētājs.

30. Izsoles komisijas priekšsēdētājs atklāj izsoli un raksturo pārdodamo objektu, paziņo tā pārdošanas sākumcenu, kā arī summu, par kādu cena paaugstināma ar katru nākamo solījumu.

31. Izsoles **solis tiek noteikts 100,00 *EUR***(viens simts eiro un 00 centi) apmērā.

32. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

33. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.

34. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

35. Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš objektu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa.

36. Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.

37. Pēc protokola parakstīšanas, dalībnieks, kas nosolījis Objektu, saņem protokola otro eksemplāru.

38. Izsoles dalībniekiem, kuri nav nosolījuši Objektu, mēneša laikā tiek atmaksāts samaksātais nodrošinājums.

39. Nodrošinājuma summa tiek ieskaitīta norēķinu summā par nosolīto Objektu.

40. Izsoles komisija apstiprina izsoles protokolu 7 (septiņu) dienu laikā pēc izsoles.

41. Izsoles rezultātus apstiprina SIA “Jēkabpils reģionālā slimnīca” valde ne vēlāk kā 30 dienu laikā pēc visas nosolītās līguma summas samaksas.

42. Izsoles dalībniekam, kas nosolījis augstāko cenu, pirkuma līgums jānoslēdz 30 dienu laikā pēc izsoles rezultātu apstiprināšanas.

43. Ja izsoles dalībnieks, kurš, nosolījis augstāko cenu nav samaksājis nosolīto cenu noteiktajā termiņā, izsoles komisija pieņem lēmumu paziņot nākamajam pretendentam par iespēju iegādāties izsoles Objektu par viņa augstāko piedāvāto summu. Pretendentam ir tiesības 2 nedēļu laikā paziņot par objekta pirkšanu par viņa nosolīto cenu. Ja tiek saņemts paziņojums, Slimnīcas valde pieņem lēmumu par izsoles rezultātu apstiprināšanu ar šo pretendentu un slēdz līgumu.

44. Ja uz izsoli pieteiksies vai izsolē piedalīsies viens dalībnieks, izsoles komisija piedāvā vienīgajam reģistrētajam izsoles dalībniekam, kurš ieradies noteiktajā laikā uz izsoli, pirkt Īpašumu nosolot vienu soli. Ja vienīgais izsoles dalībnieks nosola vienu soli, viņš tiek uzskatīts par Īpašuma pircēju.

45. Ja vienīgais izsoles dalībnieks nepārsola izsoles sākumcenu vai atsakās pirkt izsolāmo Īpašumu nosolot vienu soli, tad tas zaudē iemaksāto nodrošinājumu un dalības maksu

46. Izsole atzīstama par nenotikušu, ja:

46.1. uz izsoli neierodas neviens noteiktajā laikā reģistrējies izsoles dalībnieks;

46.2. sākumcena nav pārsolīta;

46.3. noteiktajā termiņā neviens dalībnieks nav reģistrējies;

46.4. nosolītājs nav samaksājis nosolīto cenu.

**V. Samaksas kārtība**

47. Tiek paredzēta šāda samaksas kārtība:

47.1. objekta nosolītājam, atskaitot iemaksāto nodrošinājuma summu, visa nosolītā summa par nekustamo īpašumu jāsamaksā 14 dienu laikā no paziņojuma par norēķinu saņemšanas dienas.

48. Ja izsoles dalībnieks noteiktajā termiņā nav veicis samaksu, viņš zaudē tiesības uz nekustamā īpašuma pirkšanu. Drošības nauda attiecīgajam izsoles dalībniekam netiek atmaksāta. Nekustamo īpašumu piedāvā pirkt izsoles dalībniekam, kas izsolē nosolījis nākamo augstāko cenu.

49. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma ieguvējs.

**VI. Citi noteikumi**

50. Par šajos noteikumos nereglamentētajiem jautājumiem lēmumus pieņem izsoles komisija, par to izdarot attiecīgu ierakstu komisijas sēdes protokolā.

51. Pretenzijas par Izsoles rīkotāja veiktajām darbībām var pieteikt tikai izsoles dalībnieki, un tās jāiesniedz rakstiski 3 (trīs) darba dienu laikā no izsoles dienas, iesniegumu iesniedzot Slimnīcas valdei.

52. Lēmumu par izsoles atzīšanu par nenotikušu un tās rezultātus par neesošiem vai par pretenziju noraidīšanu, pieņem Slimnīcas valde.

*1.pielikums*

*pie nekustamā īpašuma izsoles noteikumiem*

**SIA** „Jēkabpils reģionālā slimnīca”

Izsoles komisijai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskas personas nosaukums/ fiziskas personas vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(reģ.Nr./personas kods)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskā adrese/deklarētā dzīvesvieta)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontakttālrunis, e-pasts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pilnvarotā persona)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kredītiestādes rekvizīti(banka, konta Nr.) nodrošinājuma atmaksai)*

**PIETEIKUMS DALĪBAI IZSOLĒ**

Ar šo paziņoju, ka vēlos piedalīties:

**- Nekustamā īpašuma** **Artilērijas iela 18, Jēkabpils, Jēkabpils novads, kadastra numurs 56010011603, izsolē**

un lūdzu reģistrēt mani par nekustamā īpašuma Izsoles dalībnieku;

- Apliecinu, ka vēlos iegādāties izsolē SIA „Jēkabpils reģionālā slimnīca” izsolīto nekustamo īpašumu Artilērijas iela 18, Jēkabpils, Jēkabpils novads**,** saskaņā ar izsoles noteikumiem;

- Ar izsoles noteikumiem esmu iepazinies un atzīstu tos par sev saistošiem un apņemos tos ievērot;

- Apliecinu, ka dalībai izsolē šķēršļi nepastāv;

- Piekrītu personas datu apstrādei Izsoles norisei un tās rezultātu īstenošanai;

- Apzinos, ka jebkura prasība izmainīt šos noteikumus tiks uzskatīta par atteikšanos piedalīties izsolē, zaudējot samaksāto izsoles nodrošinājumu.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*Datums\* paraksts\**

*\* Datumu un parakstu var neaizpildīt, ja dokuments tiek parakstīts ar drošu elektronisko parakstu, kas satur laika zīmogu.*

*2.pielikums*

*pie nekustamā īpašuma izsoles noteikumiem*

**REĢISTRĀCIJAS APLIECĪBA**

Izsolāmais nekustamais īpašums – sabiedrība ar ierobežotu atbildību „Jēkabpils reģionālā slimnīca”, reģ. Nr. 50003356621, piederošs:

**Nekustamais īpašums Artilērijas iela 18, Jēkabpils, Jēkabpils novads,**

**kadastra numurs 56010011603**

Izsole notiks 2023. gada 18.jūlijā, plkst. 10:00, Stadiona iela 1, Jēkabpilī, SIA„Jēkabpils reģionālā slimnīca”, Ambulatorās nodaļas telpās, 4.stāvā, valdes priekšsēdētāja kabinetā.

|  |  |
| --- | --- |
| **Izsoles dalībnieks:** |  |
| **Reģistrācijas Nr./personas kods:** |  |
| **Piešķirtais reģistrācijas numurs:** |  |
| **Izsoles vadītājs:** |  |